Radio Antarabangsa China

Radio Antarabangsa China (CRI) (B. Cina: 中国国际广播电台; pinyin: Zhōngguó Guójì Guǎngbō Diàntái) merupakan stesen radio rasmi milik kerajaan Republik Rakyat China (RRC) yang telah diasaskan pada 3 Disember 1941.

Matlamat utama penyiaran stesen radio antarabangsa ini adalah bagi menggalakkan hubungan persefahaman dan persahabatan antara rakyat China dengan rakyat dari pelbagai negara di dunia. Dengan 30 biro di luar negara, CRI menyiarkan programnya selama 1,520 jam setiap hari di seluruh dunia dalam 61 bahasa. Program CRI adalah seperti berita, hal ehwal semasa serta rencana mengenai politik, ekonomi, budaya, sains dan teknologi.

Sebagai sebuah stesen milik kerajaan, ia adalah stesen yang menyokong pendirian kerajaan terhadap pelbagai isu seperti Taiwan adalah sebagai sebahagian daripada RRC. Selain itu, CRI juga adalah stesen yang mempunyai perkhidmatan luar negeri yang paling komprehensif di Asia. Lebih daripada 50 pemancar gelombang pendek digunakan bagi menyiarkan siaran stesen ini.

Rujukan

Bibliografi 

 Bishop, Robert L., "Qi Lai! Mobilizing One Billion Chinese: The Chinese Communication System", Ames, Iowa: Iowa State University Press, 1989. ISBN 0-8138-0296-2
 Chang, Won Ho, "Mass Media in China: The History and the Future", Ames, Iowa: Iowa State University Press, 1989.
 Hamm, Charles, "Music and Radio in the PRC," Asian Music, Spring/Summer 1991, vXXII, n2, hlmn. 28-29.
 Howkins, John, "Mass Communication in China", New York: Annenberg/ Longman Communication Books, 1982.

Pautan luar 
 CRI bahasa Melayu

Radio Antarabangsa China
Stesen radio bahasa Cina